मार्टिन ओडेगार्ड
मार्टिन ओडेगार्ड (अंग्रेज़ी: Martin Ødegaard) नॉर्वे के एक पेशेवर फुटबॉलर हैं जो प्रीमियर लीग क्लब आर्सेनल एफ सी और नॉर्वे की राष्ट्रीय टीम के लिए मिडफील्डर के रूप में खेलते हैं। वह नॉर्वे और आर्सेनल दोनों टीम के कप्तान हैं। दुनिया के सर्वश्रेष्ठ मिडफील्डरों में से एक माने जाने वाले ओडेगार्ड अपनी तकनीक, ड्रिब्लिंग क्षमता और बॉल पासिंग के लिए जाने जाते हैं। ओडेगार्ड ने 2014 में 15 साल की उम्र में स्ट्रोमसगोडसेट क्लब के लिए खेलते हुए अपने सीनियर क्लब करियर की शुरुआत की थी। 2015 में उन्होंने रियल मैड्रिड के साथ €40 लाख के अंतरण का करार किया और क्लब के सबसे कम उम्र के खिलाड़ी होने का रिकॉर्ड बनाया। ओडेगार्ड 2017 और 2019 के बीच ला लिगा क्लब रियल सोसाइडाड में शामिल हो गए। ओडेगार्ड ने 2019 में रियल सोसाइडाड के साथ कोपा डेल रे जीता। आर्सेनल के साथ अपने पहले सत्र में सफल प्रदर्शन करने के बाद उन्हें 2022 में क्लब का कप्तान घोषित किया गया।